钦定古今图书集成/方舆汇编/职方典/第1183卷 > 《江山清趣亭记》戴珊
## 钦定古今图书集成/方舆汇编/职方典/第1183卷 > 《江山清趣亭记》戴珊

弘治五年壬子五月戊寅，珊偕司礼监太监剑潭萧
公、锦衣卫指挥同知邹平孙公，奉使黄之蕲州，命下
甫七日即就道。冲冒暑雨，跋涉山川，如是者月馀。比
会镇守太监刘公、巡抚右副都御史谢公、巡按监察
御史汪君暨都指挥同知高君、布政使王君、按察司
佥事冨君往理乃事。月又二日，事始竣，以闻。“孙公，北”
产也。南壤伏暑，殊不堪假馆凤凰山之四祖寺，殿堂
门庑，檐础联属，又无从而风之。爰率官奴，划峻坂小
径，蚓曲鱼贯而上之。得隙地孔良，凹凸者平之，攲斜
者正之，芜冗者芟之。构亭一间，雕饬不施，门户不设。
后抱平冈，而左右翼犹就刹前驾殿庑城，堞而出之，
无所障蔽。长江大湖，一碧千顷，远近山岫，起如剑戟，
伏如波涛，柳阴荷香，鸢飞鱼跃，相率争献奇秀。天风
时来，肌发飒爽，恍若身世之在广寒、九成也。萧公为
书“江山清趣”扁之，作诗若干首。孙公方适趣于柱笏
凭栏之顷，而有感于候雁南归之音，江汉朝宗之势，
憣然思以忧曰：“瓒职在侍卫，出入禁闼，天颜不违，咫
尺外处。及今夏向秋”矣，而我圣躬天祐欤？帝德日新
欤？文教兴行而武卫不弛欤？求贤从谏，若渴若流欤？
一切无复，瓒所与闻者，能恝然不介之怀，徒恋清趣

可以居高明，远眺望，升山陵，处台榭。”范文正公曰：“处
江湖之远，则忧其君孙。”公出积善馀庆之裔，好读书，
明理道，通古今，谓父兄门地不足恃，膏粱纨绮不可
溺，不避艰险，左右大将军克捷贵阳之不庭者，以奇
勋授显秩，屡御使命，之汴、之陕，之南京，绰著声绩。今
兹一忧乐张弛间，而顺天时，修人道，符合古先圣贤
之语，良可书也。虽然，地因人而胜，人以贤而名。韩昌
黎之咏《谿堂》，苏东坡之赋《赤壁》，欧六一之记《醉翁亭》，
后之人诵其诗文，犹想其盛美。萧公名重海内，而词
翰得之者，不啻若隋珠荆玉。然重孙公之贤，大书长
扁无所吝，而谢公辈记之皆杰作，千古江山，一时光
重。亭之名未必不与“谿堂”、“赤壁”、“醉翁”同其传也。而珊
得以托名于诸公之次，其亦荣且幸欤。